**NOTA DE FUNDAMENTARE**

**la proiectul de hotărâre a Guvernului pentru aprobarea Regulamentului**

 **cu privire la efectuarea controlului privind aplicarea prevederilor**

 **documentației de amenajare a teritoriului**

|  |
| --- |
| **1. Denumirea sau numele autorului și, după caz, a/al participanților la elaborarea proiectului actului normativ** |
| Proiectul de hotărâre a fost elaborat de către Ministerul Infrastructurii și Dezvoltării Regionale.  |
| **2. Condițiile ce au impus elaborarea proiectului actului normativ** |
| 2.1. Temeiul legal sau, după caz, sursa proiectului actului normativ |
| Proiectul de hotărâre a Guvernului pentru aprobarea Regulamentului cu privire la efectuarea controlului privind aplicarea prevederilor documentației de amenajare a teritoriuluieste elaborat în vederea executării prevederilor art. 31 alin. (1) din Codului urbanismului și construcțiilor nr.434/2023. Totodată, proiectul este prevăzut în Planul național de reglementări pentru anul 2025, aprobat prin Hotărârea Guvernului nr.841/2024 (acțiunea 281). |
| 2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative |
| În prezent, situația în domeniul controlului aplicării prevederilor documentației de amenajare a teritoriului reflectă o serie de probleme și provocări care impun intervenția autorităților competente pentru a asigura un cadru coerent și eficient de dezvoltare a teritoriilor. Aceste probleme se referă atât la lacunele legislative, cât și la deficiențele în aplicarea legislației existente, ceea ce afectează modul în care se gestionează amenajarea teritoriului la nivel local și național. Problemele care necesită intervenția statului și elaborarea proiectului de hotărâre pentru aprobarea Regulamentului cu privire la efectuarea controlului privind aplicarea prevederilor documentației de amenajare a teritoriului, sunt determinate de următorii factori principali:1. Lipsa unui control eficient în procesul elaborării și după aprobarea documentației de amenajare a teritoriului, careduce la minimizarea și/sau excluderea unor neconformități între proiectele inițiale și realitatea de pe teren.
2. Deficiențe în respectarea documentației de amenajare a teritoriului, un exemplu, fiind cazurile, în care în pofida existenței unor planuri de urbanism, acestea sunt încălcate sau modificate fără respectarea procedurilor legale, iar autorizațiile de construire sunt emise fără a ține cont de documentațiile de urbanism aprobate. Astfel, intervenția prin procedura de control va duce la identificarea neconformităților și ca rezultat, va crește considerabil gradul de responsabilitate în etapele parcurse, în procesul elaborării și aprobării documentației de urbanism.
3. Lipsa de transparență și de coordonare între autorități, deoarece, frecvent, autoritățile locale și centrale nu colaborează eficient în implementarea și monitorizarea reglementărilor de urbanism și amenajare a teritoriului. Acest lucru duce la adoptarea unor soluții de urbanism necoordonate, care nu țin cont de dezvoltarea sustenabilă a teritoriului. Intervenția factorului de control va spori interesul conlucrării în faze incipiente, pentru obținerea documentației conforme și evitarea ulterioarei atragere la răspundere.
 |
| **3. Obiectivele urmărite și soluțiile propuse** |
| 3.1. Principalele prevederi ale proiectului și evidențierea elementelor noi |
| Scopul prezentului proiect de hotărâre rezultă din necesitatea elaborării unei proceduri clare privind modalitatea de efectuare a controlului privind aplicarea prevederilor documentației de amenajare a teritoriului. Conform prevederilor art. 31 alin. (1) din Codul urbanismului și construcțiilor nr.434/2023 (în continuare - Cod), controlul privind aplicarea prevederilor documentației de amenajare a teritoriului aprobate este efectuat de către Inspectoratul Național pentru Supraveghere Tehnică.Totodată, este prevăzut că, Regulamentul cu privire la efectuarea controlului privind aplicarea prevederilor documentației de amenajare a teritoriului se aprobă de către Guvern. 1. Subsidiar, evocăm faptul că, art. 390 alin. (6) lit. e) din Cod prevede obligația Guvernului de a elabora actele necesare pentru punerea în aplicare a prevederilor Codului.

 Aprobarea proiectul de hotărâre va duce la:1. prevenirea sau minimizarea unui eventual impact negativ (direct, indirect sau cumulat) al lucrărilor de construcții și/sau al activităților economice preconizate asupra mediului, sănătății populației, asupra patrimoniului natural, cultural și asupra monumentelor istorice și siturilor arheologice;
2. asigurarea aplicării echilibrate și durabile a prevederilor proiectelor de dezvoltare socială și economică;
3. asigurarea, faptului că, gestionarea teritoriului și a localităților se efectuează conform prevederilor documentației de amenajare a teritoriului și de urbanism.

 Proiectul de hotărâre este structurat în 2 capitole, care descriu subiecții controlului, scopul și condițiile de desfășurare a acestuia, termenii și condițiile ce vizează controalele efectuate și nemijlocit detaliază procedura de control, pentru asigurarea obținerii rezultatului clar, urmare a succesiunii măsurilor de control efectuate. Pentru asigurarea transparenței și eficienței este reglementată procedura de control propriu-zisă, având ca finalitate întocmirea procesului-verbal de control, care este documentul confirmativ al controlului, unde se fixează respectarea sau nerespectarea prevederilor documentației de amenajare a teritoriului și de urbanism, acestea fiind temei pentru ulterioara atragere la răspunderea civilă, contravențională sau penală, după caz, a persoanei responsabile.  |
| 3.2. Opțiunile alternative analizate și motivele pentru care acestea nu au fost luate în considerare |
| Nu au fost examinate. |
| **4. Analiza impactului de reglementare**  |
| 4.1. Impactul asupra sectorului public |
| Proiectul nu are impact asupra sectorului public. |
| 4.2. Impactul financiar și argumentarea costurilor estimative |
| Prezentul proiect nu are impact asupra bugetului de stat, deoarece nu prevede costuri directe referitor la implementarea proiectului de hotărâre și respectiv nu implică alocarea mijloacelor financiare suplimentare de la bugetul de stat. Controlul va fi efectuat de către Inspectoratul Național pentru Supraveghere Tehnică în limita bugetului aprobat al acestuia.  |
| 4.3. Impactul asupra sectorului privat |
| Prezentul proiect nu are impact direct asupra activității de întreprinzător, deoarece subiecți ai controlului sunt autoritățile publice centrale și locale. |
| 4.4. Impactul social |
| 4.4.1. Impactul asupra datelor cu caracter personal |
| Nu este aplicabil |
| 4.4.2. Impactul asupra echității și egalității de gen |
| Nu este aplicabil |
| 4.5. Impactul asupra mediului |
| Proiectul are impact asupra mediului, întrucât unul din scopurile controlului privind aplicarea prevederilor documentației de amenajare a teritoriului, este prevenirea sau minimizarea unui eventual impact negativ (direct, indirect sau cumulat) al lucrărilor de construcții și/sau al activităților economice preconizate asupra mediului. |
| 4.6. Alte impacturi și informații relevante |
| Proiectul va contribui la realizarea obiectivelor stabilite în vederea gestionării teritoriului și dezvoltării unui cadru urbanistic sustenabil și transparent.  |
| **5. Compatibilitatea proiectului actului normativ cu legislația UE**  |
| 5.1. Măsuri normative necesare pentru transpunerea actelor juridice ale UE în legislația națională |
| Proiectul nu transpune acte juridice ale UE. |
| 5.2. Măsuri normative care urmăresc crearea cadrului juridic intern necesar pentru implementarea legislației UE |
| Nu este aplicabil. |
| **6. Avizarea și consultarea publică a proiectului actului normativ** |
|  Proiectul Hotărârii de Guvern a fost supus consultărilor publice și avizărilor/expertizărilor de către entitățile publice de resort, în conformitate cu prevederile Legii nr. 100/2017 cu privire la actele normative, propunerile prezentate au fost incluse în sinteza obiecțiilor și propunerilor la proiect.Totodată, în scopul respectării prevederilor Legii nr. 239/2008 privind transparența în procesul decizional, anunțul privind inițierea elaborării proiectului poate fi accesat pe site-ul web oficial al Ministerului Infrastructurii și Dezvoltării Regionale și pe portalul guvernamental particip.gov.md, la următorul link: [https://particip.gov.md/ro/document/stages/\*/13778](https://particip.gov.md/ro/document/stages/%2A/13778) Subsidiar, proiectul de hotărâre a fost expediat prin demersul nr. 10-1025 din 27.02.2025, către Inspectoratul Național pentru Supraveghere Tehnică, pentru avizare prealabilă. Urmare a avizării prenotate, Inspectoratul Național pentru Supraveghere Tehnică, prin demersul 1524/25 din 20.03.2025, a informat despre lipsa obiecțiilor și propunerilor.Complementar, proiectul este plasat pe site-ul web nominalizat supra, la următorul link: https://particip.gov.md/ro/document/stages/\*/13778 |
| **7. Concluziile expertizelor** |
| Proiectul hotărârii de Guvern a fost supus expertizei juridice, în conformitate cu articolul 37 din Legea nr. 100/2017 privind actele normative, precum și expertizei anticorupție, conform articolului 36 din aceeași lege. Urmare expertizei juridice, Ministerul Justiției nu a identificat obiecții de ordin conceptual. Totodată au fost prezentate unele propuneri de tehnică legislativă și excluderea normelor ce depășesc limitele actului normativ guvernamental, care au fost luate în considerare la definitivarea proiectului. Conform Raportului de expertiză anticorupție, s-a propus corelarea anumitor norme din proiect care sunt lacunare și completarea Regulamentului cu norme care ar asigura o claritate în privința procedurii efectuării controlului după aprobarea documentației de urbanism. |
| **8. Modul de încorporare a actului în cadrul normativ existent** |
| Proiectul nu contravine legislației naționale.  |
| **9. Măsurile necesare pentru implementarea prevederilor proiectului actului normativ** |
| Nu este necesar de întreprins măsuri suplimentare. |

**Secretar general Angela ȚURCANU**